Koerantbrokkies | Herriemerrie
Dr. (Erik) Pioro, 'n leidende kenner in motorneuronsiekte, in die neurospier-eenheid van die Cleveland-hospitaal het bevestig dat Joost van der Westhuizen aan 'n dodelike ­motor- neuronsiekte (MNS) siekte ly. Dr. Pioro het Joost 'n 80%-kans om twee tot vyf jaar te lewe gegee. Ons dink aan jou en jou familie Joost.
Die Valke het gister toegeslaan op die hoofkantoor van die departement van minerale bronne as deel van 'n ondersoek na moontlike bedrog met die toekenning van mynregte. Mnr. Bheki Khumalo, kommunikasiehoof van die departement van minerale bronne het gesê "Hulle het hier aangekom met 'n deursoekingslasbrief en ons het ons volle samewerking gegee. Ek weet nie of hulle gekry het wat hulle soek nie, maar hulle is weg met 'n klomp dokumente." Kom ons hoop hulle het gekry wat hulle gesoek het.
Wayne Parnell, die snelbouler wat die Proteas vroeër vanjaar by die Wêreldbekertoernooi in Indië, Sri Lanka en Bangladesj verteenwoordig het die Christen-geloof vir dié van Islam verruil. Wow en dit maak die nuus… amper te bang om te sien wat maak more die nuus!
Ao. Mxolisi Mdutyana (44) 'n reservis-konstabel, is gisteroggend in die Joe Slovo plakkerskamp dood geskiet. Twee ander lede van die polisie was ook die naweek doodgeskiet toe hulle langs die ou Heidelbergweg, suid van Alberton, stilgehou het by 'n bakkie. Die insittendes het net begin skiet.
Die Suid-Afrikaanse "has been" krieketkaptein Graeme Smith en sy Ierse bruid, me. Morgan Deane, trou blykbaar volgende Saterdag in Houtbaai.
Terug na die sneeu op die N3 – Vragmotors, wat 20 km ver opgedam is, sal hopenlik in die volgende twee dae opgeklaar wees. Die leër het teen gistermiddag meer as 100 motors uit Van Reenenspas begelei nadat die voertuie weens die sneeuneerslae vasgeval het.
♪♫ VeRjAaRsDaE ♪♫ Rick Wright (66) Bill Bradley (68) en Jim Davis (66) beter bekend vir sy tekenprent Garfield!
« Etiese Borgskappe Lunch week 29 / 11 »
Datum : Julie 28, 2011
Olga (11:02:20) :
eat your heart ou minki! Ek wonder darem hoe random die polisie moorde is. Ek ruik altyd n rot. Ek is baie wantrouig. Alle simpatid aan hulle families. Sterkte aan joost en syne.